Public procurement notice: Contract Notice
Published: 2025-07-22
Buyer: ΕΛΛΗΝΙΚΟ ΚΤΗΜΑΤΟΛΟΓΙΟ
Country: GR
Region: EL301
Contract type: Services
Procedure: Open procedure
CPV classification: 72000000 | 72260000: Software-related services | 72262000: Software development services | 72310000: Data processing services | 72322000
Estimated value: 2950050 EUR
Submission deadline: 2025-08-22
EU fund: eu-funds

Technical requirements: Το Έργο με τίτλο «Σχεδιασμός, Υλοποίηση, θέση και υποστήριξη της Παραγωγικής Λειτουργίας του Ενιαίου Μητρώου Ακινήτων» επιδιώκει τη συστηματική καταγραφή, διαχείριση και παρακολούθηση των ακινήτων μέσω ενός ολοκληρωμένου πληροφοριακού συστήματος, το οποίο θα συγκεντρώνει, συστηματοποιεί και ενσωματώνει ψηφιακή πληροφορία που τηρείται από διαφορετικούς φορείς της δημόσιας διοίκησης και του ιδιωτικού τομέα.
Το Υποέργο «Διαλειτουργικότητα του Ενιαίου Μητρώου Ακινήτων με φορείς του Δημόσιου και Ιδιωτικού Τομέα» περιλαμβάνει τόσο την ανάλυση και μελέτη των υφιστάμενων δεδομένων που διατηρούνται σε κάθε φορέα, όσο και τις απαραίτητες υπηρεσίες ανάπτυξης για την ανταλλαγή, καθαρισμό και βέλτιστη αξιοποίηση αυτών, μέσω του Ενιαίου Μητρώου Ακινήτων (για την επικαιροποίηση και βελτιστοποίηση των δεδομένων που διατηρούν μέσω της ανταλλαγής πιο πρόσφατων στοιχείων από άλλους φορείς).
Οι φορείς που εκτιμάται ότι θα διασυνδεθούν με το σύστημα σε πρώτη φάση περιλαμβάνουν (ενδέχεται να προστεθούν ή αφαιρεθούν φορείς κατά την περίοδο της Μελέτης Εφαρμογής):
•	Κτηματολόγιο
•	Ανεξάρτητη Αρχή Δημοσίων Εσόδων (ΑΑΔΕ)
•	Διαχειριστής Ελληνικού Δικτύου Διανομής Ηλεκτρικής Ενέργειας (ΔΕΔΔΗΕ)
•	Τεχνικό Επιμελητήριο Ελλάδος (ΤΕΕ)
•	Ασφαλιστικές εταιρείες
•	Παρόχους δικτύων επικοινωνιών (π.χ. Cosmote, Vodafone, WIND κ.λπ.)
•	Πάροχοι Ύδρευσης και Αποχέτευσης (π.χ. ΕΥΔΑΠ, ΕΥΑΘ κ.λπ.)
•	Ελληνική Στατιστική Αρχή (ΕΛΣΤΑΤ)
•	Εταιρεία Ακινήτων Δημοσίου (ΕΤΑΔ)
•	Κεντρική Ένωση Δήμων Ελλάδας (ΚΕΔΕ)
•	Υπουργείο Ενέργειας
•	Υπουργείο Δικαιοσύνης
•	Υπουργείο Οικονομικών
Η λειτουργία του συνολικού έργου αποσκοπεί στη δημιουργία ενός σύγχρονου, πλήρως αυτοματοποιημένου ηλεκτρονικού μητρώου ακινήτων, για τη διασφάλιση της μεγαλύτερης δυνατής πληροφόρησης, δημοσιότητας και ασφάλειας των συναλλαγών των πολιτών και των εμπλεκομένων φορέων.
Ο παρόν διαγωνισμός θα καταλήξει στην Υλοποίηση - Ολοκλήρωση - Εγκατάσταση - Ανάπτυξη και Προσαρμογή του Ενιαίου Ηλεκτρονικού Μητρώου Ακινήτων, καθώς και τη  δημιουργία προσαρμογής λειτουργίας του πλαισίου εντός των νέων τεχνολογικών και οικονομικών δεδομένων βάσει των ευρωπαϊκών και διεθνών καλών πρακτικών.
Το αντικείμενο της σύμβασης έχει ως βασικό άξονα το σχεδιασμό, υλοποίηση, εγκατάσταση και θέση σε λειτουργία πλατφόρμας διαλειτουργικότητας και εκπαίδευση των διαχειριστών του κάθε φορέα, που θα διασυνδεθεί με το Ενιαίο Μητρώο Ακινήτων. Το έργο στοχεύει στην ανάπτυξη και παροχή εξειδικευμένων υπηρεσιών διαδικτύου (Web Services) που θα επιτρέπουν τη διαλειτουργικότητα μεταξύ των πληροφοριακών συστημάτων των φορέων της Δημόσιας Διοίκησης με το ΕΜΑ. Συγκεκριμένα, περιλαμβάνει:
•	Ανάπτυξη διεπαφών (APIs) για την ανταλλαγή δεδομένων μεταξύ διαφορετικών συστημάτων με δεδομένα που αφορούν στα ακίνητα.
•	Ενίσχυση του  Πληροφοριακού Συστήματος του Ενιαίου Μητρώου Ακινήτων με την εισαγωγή και ενεργοποίηση πρόσθετων ηλεκτρονικών υπηρεσιών.
•	Δημιουργία και παροχή υπηρεσιών κοινού ενδιαφέροντος για τους φορείς της Δημόσιας Διοίκησης, διευκολύνοντας την αναβάθμιση των ηλεκτρονικών υπηρεσιών τους και την συμπλήρωση των μητρώων που τηρούν .
Οι παρεχόμενες υπηρεσίες κατατάσσονται στους ακόλουθους κωδικούς του Κοινού Λεξιλογίου δημοσίων συμβάσεων (CPV):
72322000-8 - Υπηρεσίες διαχείρισης δεδομένων 
72310000-1 - Υπηρεσίες επεξεργασίας δεδομένων
72262000-9 - Υπηρεσίες ανάπτυξης λογισμικού
80533100-0 - Υπηρεσίες εκπαίδευσης στον τομέα της πληροφορικής
72000000-5 - Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Παραδοτέα της σύμβασης αποτελούν τα αναφερόμενα στο ΠΑΡΑΡΤΗΜΑ I - ΑΝΑΛΥΤΙΚΗ ΠΕΡΙΓΡΑΦΗ ΦΥΣΙΚΟΥ ΚΑΙ ΟΙΚΟΝΟΜΙΚΟΥ ΑΝΤΙΚΕΙΜΕΝΟΥ της παρούσης.
-	Σύμφωνα με τη σχετική ανάλυση, το έργο θα παραδοθεί σε μία φάση, αλλά θα έχει ενδιάμεσα παραδοτέα ανά φορέα που διασυνδέεται με το Ενιαίο Μητρώο Ακινήτων.
-	Προσφορές υποβάλλονται για το σύνολο του αντικειμένου του εν λόγω διαγωνισμού, όπως αναλυτικά περιγράφεται στα έγγραφα της σύμβασης, διότι εξ’ αντικειμένου o διαγωνισμός είναι αδιαίρετος.
Ειδικότερα το Υποέργο 2, παρά το γεγονός ότι περιλαμβάνει τη διασύνδεση με δεκαέξι (16) διαφορετικούς φορείς (Κτηματολόγιο, ΑΑΔΕ, ΔΕΔΔΗΕ, ΤΕΕ, ασφαλιστικές εταιρείες, παρόχους δικτύων επικοινωνιών, ΕΥΔΑΠ, ΕΥΑΘ, ΕΛΣΤΑΤ, ΕΤΑΔ, ΚΕΔΕ, Υπουργείο Ενέργειας, Υπουργείο Δικαιοσύνης και άλλους), δεν υποδιαιρείται σε επιμέρους συμβάσεις για σημαντικούς λόγους τεχνικής και διαχειριστικής αποτελεσματικότητας. Πρωτίστως, η ανάπτυξη διαλειτουργικών λύσεων απαιτεί εξειδικευμένη τεχνογνωσία σε τομείς όπως η ανάπτυξη web services, η διαχείριση δεδομένων μεγάλου όγκου, η εφαρμογή πρωτοκόλλων κυβερνοασφάλειας και η υλοποίηση συστημάτων real-time επικοινωνίας μεταξύ ετερογενών πληροφοριακών συστημάτων.
Η ανάθεση του συνόλου των διασυνδέσεων σε έναν ενιαίο ανάδοχο (vendor) εξασφαλίζει ταχύτερους χρόνους υλοποίησης, καθώς αποφεύγεται η χρονοβόρα διαδικασία συντονισμού μεταξύ πολλαπλών αναδόχων και η ανάγκη εναρμόνισης διαφορετικών τεχνικών προσεγγίσεων. Επιπρόσθετα, όλες οι διασυνδέσεις θα διαθέτουν κοινά χαρακτηριστικά όσον αφορά στην αρχιτεκτονική επικοινωνίας, στα πρωτόκολλα ασφαλείας, στη δομή των μεταδιδόμενων δεδομένων και στις διαδικασίες αυθεντικοποίησης και εξουσιοδότησης. Η ως άνω ομοιογένεια διευκολύνει σημαντικά τη μακροπρόθεσμη συντήρηση του συστήματος, την επέκτασή του σε νέους φορείς και τη διασφάλιση της κυβερνοασφάλειας σε όλα τα σημεία διασύνδεσης, συμβάλλοντας έτσι στην επίτευξη των στρατηγικών στόχων της Δράσης εντός των προβλεπόμενων χρονικών ορίων.
3.4	Προδικαστικές Προσφυγές - Προσωρινή και Οριστική Δικαστική Προστασία του τεύχους διακήρυξης


Winner: Publications Office of the European Union